Kedves Nándor!

A google utcakép nem használható openstreetmap adatainak bővítéséhez, a licensze nem teszi lehetővé. 
Az openstreetmapre csak ODBL kompatibilis források kerülhetnek fel. Utcaképben a mapillary és kartaview szolgáltatások, míg műholdképben a szerkeszőben megjelelő források használhatók. A műholdképeket mindenképp (Bing) illeszteni kell házak rajzolása előtt, mert több méteres elszcsúszások van, ezek a most rajzolt házaknál látszanak. (A háttérrétegeknél a Légi felvétel eltolása menüben)
A FÖMI ortofotó régebbi, de helyén van, javasolt ahhoz igazítani a házakat, aztán ezekhez a házakhoz már eltolató a Bing.


A házszámokat elsősorban helyszíni felméréssel lehet rögzíteni. A szabályozás terv ugyan jogszabály és nem védi szerzői jog, de a grafikai elemeit védheti, valamint sokszor a kitáblázott valóság eltér a tervtől.

Az érintett módosításcsomagban többek között pl. a Kossuth Lajos utca 12, 14 házszámai voltak érintettek. 
A házon lévő házszámok szerintem is hasznosabbak. Jelen esetben a  pontszerűen felvett házszámok a felmérő GPS pontatlanságának következtében nem voltak helyükön, valószínű nem szerepeltek a felmérés idején a házak így nem tudtak a helyükre kerülni. 
A törlés időpontjában már illeszthetők lettek volna a házakra, melyet visszaállítás után meg is tettem.

Kérem ilyen esetben vagy húzza helyére a házszám pontot, vagy ha törli, akkor a cím adatit másolja rá a házra ahova tartozik, ahogy pl. a 8-asnál is tette. Ezt pl. segítheti a szabályozási terv, hogy melyik házhoz is tartozik a már felmért házszám.

Sajnos az utca elején, közepén végén felvett házszámok, interpolációs vonal hiányában nem segítik a köztes házszámokra való navigálást, így ha lehetőség van, meg kell adni azokat minden házra. 
Ha nincs helyszíni adat, akkor az 1-2 házas hiányoknál lehet következtetni, pl. a Kossuth Lajos utca 2 és 8 között pontosan 2 ház volt, így ott én a 4-et és 6-ot megadtam.

A Kékes térnél lévő 8-ason ott volt a Táncsics Mihály utca a címben, a terv szerint el van csúszva 1 házzal, felrajzoltam a házakat, és rátettem a megfelelő házra a házszámot.

További kérdés esetén keresse az opensteetmap közösséget az alábbi csatornákon: (javasolt: Matrix csevegőszoba, Facebook, levezési lista)
https://wiki.openstreetmap.org/wiki/Hungary/K%C3%B6z%C3%B6ss%C3%A9g#El%C3%A9rhet%C5%91s%C3%A9gek

Köszönettel,
Tamás